# Daniel Gasulla i Porta

Daniel Gasulla i Porta (Martorell, 21 de setembre del 1970) és un farmacèutic, músic, compositor i director de cobla català.

## Biografia

Inicià els estudis de solfeig i piano amb nou anys amb Teresa Garcia i Pons. Als 17 començà a estudiar harmonia i fiscorn amb el compositor Tomàs Gil i Membrado, que aquest mateix completà posteriorment amb contrapunt, composició i instrumentació per a cobla.
Debutà com a instrumentista de fiscorn a la cobla Juvenil Ciutat d'Igualada, d'on passà a la Ciutat de Terrassa. També ha tocat el trombó de pistons a la Ciutat de Cornellà (fins al 2004). Ha dirigit la cobla-orquestra Nocturna, d'Igualada, (1997-2000), cobla Ressò (2003-2006), cobla Contemporània (2006-2012) i la Banda de Música d'Igualada (2003-2006). Ha estat director de la Cobla Tres Vents de la Catalunya Nord durant 8 anys (2014-2022). Com a trombonista de vares ha tocat en l'Standard Big Band i en la Banda Municipal, de Martorell.
Ha escrit cent vint-i-vuit sardanes (2025) i ha conreat amb força èxit el camp de la sardana revessa, amb composicions basades en melodies extretes, en alguns casos, de pel·lícules i sèries de televisió com Mary Poppins, West Side Story i Nissaga de Poder o d'altres músiques populars (Si tu vas al cel, Murallas de Tarragona). També és autor d'arranjaments de ball per a cobla, i ha escrit una marxa de processó per a Setmana Santa (Passió al Barri de Fàtima).

## Premis i guardons

* Enllaç d'Argent (Accèssit al Concurs per a joves compositors de Mollet del Vallès 1993)
* Sílvia (Segon Premi al Concurs per a joves compositors de Mollet del Vallès 1994)
* La Font de la Filosa (Sardana més votada a la ballada de Sardanes a Banyoles, per la Festa de Sant Martirià de 2006)
* Rotllana d'Or (finalista en el concurs que va organitzar la UCS amb motiu del seu 50è aniversari l'any 2009)
* Cant d'Infantesa (Premi de la Crítica de la Sardana de l'any 2014)
* Núria (Finalista de la sardana de l'Any 2014)
* Santa Eulàlia d'Encamp (Finalista de la sardana de l'Any 2015)
* La Torre de les Hores (Segon Premi en el 31è Certamen de composició sardanista Ceret-Banyoles 2015)
* Serrat de Folguerons (Segon Premi al 7è Concurs de Composició Vila d'Amer - Memorial Pere Fontàs 2016)
* Lo Pont de Balaguer (accèssit del Premi de la Crítica de la Sardana de l'any 2016)
* L'Anell de les Fades (Quart Premi en el 33è Certamen de composició sardanista Ceret-Banyoles 2017)
* A la Llera del Brugent (Segon Premi al 8è Concurs de Composició Vila d'Amer - Memorial Pere Fontàs 2018)
* El Camí dels Empedrats (Primer Premi al 11è Concurs de Composició Premi Mestre Conrad Saló 2018)
* De Peralada a Barcelona (Primer Premi en el 35è Certamen de composició sardanista Ceret-Banyoles 2019)
* Balaguer, Capital de la Sardana (Primer Premi en el Concurs de la Capitalitat de la Sardana de Balaguer 2022)
* Un Món per a tu ( Premi al 1r Concurs de Composició 2021 "La Cançó de l'Estiu" de PalauVincles - Palau de la Música )
* La Font de la Reina ( Primer Premi al 12è Concurs de Composició Premi Conrad Saló 2022 )
* Abril a Vilanova ( Segon Premi en el 35è Certamen de composició sardanista Ceret-Banyoles 2023 )
* Tremessèn i Delfina ( Primer Premi al 4t Concurs de Composició d'Agramunt 2024 )

## Obres

* Cançó per a caramelles i petita orquestra
* Himne a Farmàcia (1996), per a coral
* Himne del Miró Martorell Futbol Sala, lletra i música
* In Paradisum (2004) per a cor, solista i orgue

### Música per a cobla

* Cant de Novembre (2015) text d'en Joan Maragall. Obra per a cobla, cor a quatre veus, timbales i percussió.
* Muntanyes del Canigó (2014) sobre el tema popular. Glossa per a dues cobles, timbales i plats
* Muntanyes del Canigó (2015) sobre el tema popular. Glossa per a una cobla, cor a quatre veus, timbales i plats
* La cirereta, ballet
* Instrumentació de la Corranda d'Olesa (2006), ballet
* Fox a les dues rodes
* El galop de la pau (2004), galop per a exhibició o concurs de colles sardanistes (pas-doble)
* Lligams, glossa per a cobla i timbales
* Nit màgica, galop per a concurs de colles sardanistes (pas-doble)
* Nombroses instrumentacions de ballets per a esbarts
* Diversos arranjaments de ballables: Amparito Roca, Boleros de sempre, Fi de festa, Polca del barril, El tractor amarillo
* El violinista a la teulada, selecció de temes arranjats per a cobla
* Arranjaments de temes operístics per a Cobla, Soprano, Baríton i percussió
* Arranjaments de bandes sonores per a cobla

### Sardanes

(selecció)
* A l'amic Ramon (1997)
* A la llera del Brugent (2018), 2n premi Certamen Amer, Premi Pere Fontàs 2018
* Al peu del monument (1992)
* L'amic amatent (1990), dedicada a en Màrius Escoda i Masachs
* L'Anell de les fades (2017), 4t premi al certàmen Ceret - Banyoles 2017
* Amics de Sant Antoni (1989)
* L'aplec del meu poble (1998)
* Argent a Igualada (1993)
* Argent borgenc (2000), amb lletra de l'Agustí Pàmies i Freixas
* L'avi Quico (1991)
* Bella Antònia (2006)
* Bonica tardor (1992)
* Broll d'amistat (2013)
* Les Borges 10+10 (1995), amb lletra de l'Agustí Pàmies i Freixas
* El campanar de Martorell (1992)
* Cant d'Infantesa (2014), Premi de la Crítica Sardana de l'Any 2014
* Català a l'atac (2012)
* Cinquanta i cent (2004), amb lletra de l'Agustí Pàmies i Freixas
* Cinquantenàries (2000)
* Cobla Vila d'Olesa (1991)
* Colla 17 d'abril (1993)
* Colla Força Viva (1991)
* Colles de Barcelona (1995)
* Compta, Tintín (2007), sardana amb variacions (cada tirada té un tiratge diferent)
* Cossetans amb salsa (2000)
* Dansaire i amic (2000), dedicada a Enric Mogas i Bret
* De Vilanova a Malgrat (1999)
* 10 anys a Sant Climent
* Deu anys en un matí (1994), dedicada a Catalunya Ràdio
* Dolça Aïda (1998)
* Enllaç d'argent (1992), dedicada als seus pares. Premiada a Mollet 1993
* Ferm record
* La font de l'Eudó (1989)
* La font de la Filosa (2006), estrena més votada a Banyoles
* Els gegants d'Oló (1991)
* Gent nostra (1988), primera sardana
* Honorant Tomàs Gil i Membrado (2005), dedicada en agraïment al mestre Gil
* Il·lusions d'or (1996)
* En Jaume de Martorell (1999)
* Joves d'argent (2001), dedicada a la cobla Jovenívola de Sabadell
* Martorell, ciutat pubilla (1993)
* Mas Bonans, aplec d'argent (1991)
* El Moll Vell (2007), enregistrat per la cobla Els Montgrins al CD Sardanes a Palamós 6
* Nou camí, cinc anys (2001)
* Nuri 2000 (2000)
* Núria (2014) Finalista de La Sardana de l'Any 2014
* Per a tots vosaltres (2002)
* Per tu, Climent (1992)
* Petits Teutons (2018)
* Lo Pont de Balaguer (2016), Accèssit del Premi de la Crítica Sardana de l'Any 2016
* Els primers deu anys (2003)
* En Raimon i la Marta (2004), dedicada a Raimon Atzerà i Marta Bou
* Records d'Ascó (1997)
* Roques blaves (1994)
* El Salvador de Cal Bep (2005)
* Sant Quirze, mil cent anys (1997)
* Sempre petits (2001)
* Serrat de Folguerons (2016), 2n premi Certamen Amer, Premi Pere Fontàs 2016
* Sílvia (1994), Premiada a Mollet 1994
* Sitges, joia de la Mediterrània (2000)
* Terrassa dansa (1993)
* En Tomàtic i els seus amics (2002), dedicada al Club Super3
* La Torre de les Hores (2015), 2n premi al certàmen Ceret - Banyoles 2015
* El "TOT Molins" (1993), dedicada a la revista del mateix nom
* Trentores (1995)
* Un pas endavant (2008)
* La Vilella Alta (1997)
* 25 anys de Xiroia (2007)
* Violins i teulades (2008)
* Viu record (1995)
* Vostra Ensenya (2003)

### Sardanes revesses

Amb patinet, L'amic Narcís, Animalades, Apanyeu-vos, Artesaurenca (2000), Bibliorevessa, Blederies, Carrinclona, Cavalcant de nou, Em plau el sarau (2002), Encara hi som a temps?, Ensopegades (1992), Ensucrada (1997), Figuerolenca (1996), La Fina i el Far-west, Maxambrat, Nissagada II, On és en Shin-chan?, Quina marxa, el Sarau (2001), Quina monada!!, Quins disbarats!, Quinzerau (1998), Somiant de tot, Teuladiana (1999), Vinc als vint (2003), West Side Revessa

### Enregistraments

Selecció
* Cobla La Principal de la Bisbal. Sardanes Daniel Gasulla i Porta. Barcelona: Audiovisuals de Sarrià, 1999. Conté les sardanes L'avi Quico; Colla Força Viva; Enllaç d'argent; Per tu, Climent; Roques blaves; Sílvia; Trentores; Les Borges 10+10; Colles de Barcelona; Records d'Ascó; Dolça Aïda: En Jaume de Martorell
* Cobla Bohèmia. Connectats 1. Barcelona: Audiovisuals de Sarrià, 2012. DC monogràfic dedicat als compositors del grup GASP: Daniel Gasulla, Lluís Alcalà, Carles Santiago i Jordi Paulí. De Daniel Gasulla conté les sardanes Can Bros reneix; Camins entrellaçats; Reinalda, entre Montcada i Barcelona; Deu lustres.
* Cobla Bohèmia. Connectats 2. Barcelona: Audiovisuals de Sarrià, 2014. DC monogràfic dedicat als compositors del grup GASP: Daniel Gasulla, Lluís Alcalà, Carles Santiago i Jordi Paulí. De Daniel Gasulla conté les sardanes Cant d'infantesa; Honorant Tomàs Gil i Membrado; Broll d'amistat; Català a l'atac
* Cobla Bohèmia. Connectats 3. Barcelona: Audiovisuals de Sarrià, 2017. DC monogràfic dedicat als compositors del grup GASP: Daniel Gasulla, Lluís Alcalà, Carles Santiago i Jordi Paulí. De Daniel Gasulla conté les sardanes "Lo Pont de Balaguer"; "Serrat de Folguerons"; "Núria"; "Col·lega i amic"

## Arxius de música

Per a tots vosaltres Arxivat 2007-09-29 a Wayback Machine.
Roques blaves Arxivat 2007-09-29 a Wayback Machine.

## Bibliografia

* Pubill, David; Gasulla, Daniel; Sureda, Francesc X.; Camins, Antonio; Pallàs, Mercè; Elena Escubedo; Jorge Camarasa «Characterization of [3H]nisoxetine binding in rat vas deferens membranes: modulation by sigma and PCP ligands». Life Sciences, n. 62, 1998.
* Pubill, D; Canudas, A.M; Gasulla, D; Pallàs, M; Escubedo, E; Camarasa J «MK-801 enhances noradrenergic neurotransmission in rat vas deferens». European journal of pharmacology, n. 303 (3), 1996, pàg. 171-175.

## Notes

* ↑ Petita biografia Arxivat 2013-12-07 a Wayback Machine. personal a la plana del "Grup Sardanista Tamborí"
* ↑ Estudis que s'indiquen a la plana biogràfica que li dedicà la Cobla Contemporània.

## Enllaços externs

* Plana web personal
* Índex de les sardanes de Daniel Gasulla
* Breu biografia i fotografia del compositor
* Pàgina de la Secció Sardanista de La Passió d'Esparreguera, amb dues sardanes dedicades pel compositor Arxivat 2007-03-11 a Wayback Machine.
* Pàgina del Grup Sardanista Tamborí, amb breu biografia Arxivat 2013-12-07 a Wayback Machine.